Vermiste vyfjarige se liggaam gevind | Maroela Media
Vermiste vyfjarige se liggaam gevind
'n Man en 'n tiener het in die hof verskyn in verband met die ontvoering en moord van 'n vyfjarige seun wat in Sandfontein in Noordwes verdwyn het.
"Bornfast Sihlangu (31) en 'n 17-jarige minderjarige het Vrydag in die landdroshof in Brits verskyn," het kol. Sabata Mokgwabone, woordvoerder van die polisie, gesê. Die kind se ontbinde liggaam is Vrydag gevind.
"Die voorlopige ondersoek dui daarop dat die kind se hande en voete met 'n tou vasgebind is en sy privaat dele word vermis," het Mokgwabone bygevoeg. Die twee is onderskeidelik Woensdag en Donderdag in hegtenis geneem nadat die kind Dinsdag van die Wawiel informele nedersetting in Sandfontein naby Brits verdwyn het.